CELEX: 62019TN0487
Language: lt
Date: 2019-07-08 00:00:00
Title: Byla T-487/19: 2019 m. liepos 8 d. pareikštas ieškinys byloje CU/Regionų komitetas

2019 9 2   
            
            
               LT
            
            
               Europos Sąjungos oficialusis leidinys
            
            
               C 295/81
            
         
      2019 m. liepos 8 d. pareikštas ieškinys byloje CU/Regionų komitetas
      (Byla T-487/19)
      (2019/C 295/107)
      Proceso kalba: prancūzų
      
         Šalys
      
      
         Ieškovas: CU, atstovaujamas advokatų S. Orlandi ir T. Martin
      
         Atsakovas: Regionų komitetas
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2018 m. spalio 18 d. sprendimą, kuriuo sumažinamas multiplikatoriaus koeficientas, taikomas apskaičiuojant ieškovo darbo užmokestį, po ieškovo pareigų paaukštinimo į AD 14 lygį per 2018 m. pareigų paaukštinimo procedūrą;
               
            
                  —
               
               
                  priteisti iš Regionų komiteto bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad buvo pažeistas Europos Sąjungos pareigūnų tarnybos nuostatų (toliau — Nuostatai) 44 straipsnis, siejamas su Nuostatų XIII priedo 7 straipsnio 7 dalimi, nes ginčijamas sprendimas pažeidė ieškovo įgytą teisę į multiplikatoriaus koeficiento, taikomo apskaičiuojant jo darbo užmokestį, atitinkantį vertę pakopos, į kurią automatiškai perkeliamas, padidinimą.
               
            
                  2.
               
               
                  Antrasis ieškinio pagrindas grindžiamas tuo, kad ginčijamu sprendimu buvo pažeista pagrindinė teisė į asmenų lygybę ir proporcingumo principas, nes du pareigūnai, turintys vienodą darbo stažą ir nuopelnus, ir kurie perkeliami į aukštesnes pareigas tą pačią dieną, vertinami skirtingai.
               
            
                  3.
               
               
                  Trečiasis ieškinio pagrindas grindžiamas tuo, kad buvo pažeistas ieškovo teisėtas lūkestis dėl jo automatinio perkėlimo į aukštesnes pareigas, vykdomo po paaukštinimo, remiantis tuo, kad multiplikatoriaus koeficientas buvo sumažintas praėjus dešimt mėnesių po pirminio akto.